Covid-19-statistieke: SA sterftes nou meer as 52 000Argieffoto ter illustrasie (Foto: Unsplash) Altesaam 1 535 423 mense in Suid-Afrika het nou reeds Covid-19 opgedoen nadat nog 1 462 pasiënte in die laaste siklus van 24 uur positief getoets het. Dr. Zweli Mkhize, minister van gesondheid, het Vrydagaand in sy gebruiklike verklaring gesê nog 311 sterftes is intussen aangemeld nadat sommige provinsies hul data weens ’n agterstand vanaf Desember aangepas het. Die nuwe sterftes is onderskeidelik in die Oos-Kaap (1), Vrystaat (21), Gauteng (21), KwaZulu-Natal (138), Limpopo (43), Mpumalanga (6), Noordwes (65), die Noord-Kaap (3) en die Wes-Kaap (13) aangemeld. Dít bring die land se dodetal op 52 035 te staan. Volgens Mkhize het 1 461 196 pasiënte in Suid-Afrika egter reeds van die koronavirus herstel, met ŉ herstelkoers van 95%. Nog 28 519 toetse is intussen uitgevoer. Die land het nou reeds 9 584 923 toetse sedert die uitbreek van die virus gedoen. Die meeste van die toetse is in die privaatsektor uitgevoer. Byna 183 000 gesondheidsorgwerkers is reeds teen 18:30 Vrydag teen Covid-19 ingeënt. Sterftes en persone wat herstel het: